F'intervista riċenti li kellhom mas-sit universeoffaith.org, id-duo komiku Danusan fetħu qalbhom dwar dak li jaħsbu dwar Alla, il-Knisja u r-Reliġjon. Fl-intervista jammettu li ħafna quddies huwa "boring" u jgħidu li l-fidi hi bħall-ġobon. Imma jiżvelaw affarijiet oħra wkoll. Fl-intervista, Daniel u Sander it-tnejn jammettu li jemmnu f'Alla u jħobbu l-Knisja. "Il-fidi hi bħall-ġobon - timmatura u titjieb maż-żmien," jgħid Sander. Jirrakkonta li bħal ħafna żgħażagħ, f'żogħżitu kien hemm ħafna affarijiet li aljenawh minn Alla, imma aktar ma kiber, aktar fehem x'inhuma l-prijoritajiet ta' ħajtu. Danusan jgħidu li jieħdu pjaċir imorru l-quddies mal-familja nhar ta' Ħadd, imma jammettu li ħafna quddies huwa "boring." Ir-raġuni, skonthom, hi li l-Knisja mhix qed tipprepara l-quddies u l-qassisin kif suppost. "Il-Knisja m'għandhiex ," jinsisti Sander. "Il-quddiesa hija ukoll sa ċertu punt, u n-nies li jmorru għaliha huma l-udjenza li tisma' u tipparteċipa. Għalhekk il-qassisin għandhom jingħataw taħriġ tajjeb fil-mod kif jippriedkaw u jikkomunikaw, l-aktar dawk li m'għandhomx it-talent naturali li jitkellmu fil-pubbliku," ikompli. "Il-Knisja trid tifhem li mhux il-qassisin kollha tajbin biex jippriedkaw. Bħal fuq il-palk, xi wħud ikunu aħjar kieku jaħdmu minn wara l-kwinti. Hemm qassisin li huma aħjar għall-qrar, u oħrajn aħjar għall-omeliji. Sander waqt l-aħħar ta' Danusan, "Dan vs San" "Onestament, quddiesa li ma tagħtinix "boost" u ġġagħlni nħossni ferħan, nobogħdha," jistqarr Daniel. "In-nies jinvestu l-ħin u l-enerġija biex imorru l-quddies. Fix- tagħna, in-nies li jkunu ġejjin jarawna jippreparaw ruħhom u jilbsu sabiħ, u biċċa minnhom jaqbdu ajruplan biex jiġu jarawna. U aħna għandna d-dmir li ma ndejquhomx. Għalhekk waħda ma ddumx aktar minn 10 minuti, għax in-nies jitilfu l-attenzjoni. Allura kif tista' timmaġina li se jissaportu priedka ta' 20 minuta?" Mill-banda l-oħra, kemm Daniel u Sander jgħidu li jippruvaw imorru l-quddies mal-familja kull nhar ta' Ħadd. It-tnejn jammettu li l-Knisja għamlet u qed tagħmel ħafna ġid f'Malta, u jirrabjaw meta xi nies jaħsbu li l-qassisin kollha jabbużaw mit-tfal. "Kieku ma kienx għall-Knisja, kieku Malta mhix il-pajjiż li hu llum," jgħid Sander. "Il-Knisja għadha qed taqbeż ħafna għal min għaddej mill-inġustizzji, u tgħin ħafna nies bi problemi kbar." Daniel waqt l-aħħar ta' Danusan, "Dan vs San" Danusan marru wkoll il-missjoni fiz-Zambia, u jirrakkuntaw li dik l-esperjenza biddlitilhom il-mod ta' kif iħarsu lejn il-Knisja. "Meta tmur fil-missjoni tirrealizza li l-Knisja qed tagħmel ħafna aktar xogħol minn dik is-sempliċi quddiesa ta' nhar ta' Ħadd," jgħidu. Tista' taqra l-intervista sħiħa ma' Danusan billi tagħfas Daniel u Sander mal-karru li għamlu tagħhom għall-Karnival ta' din is-sena
Danusan jiftħulha dwar Alla, ir-Reliġjon u l-Knisja